Bjarne Laustsen (S), 2006-10-04:
Det kan godt være, at folk er ligeglade med, om de kommer 10 minutter før eller senere frem, men et af problemerne, vi har i Nordjylland, er jo, at tog og busser ikke passer sammen.
Vi har unge mennesker, der oppe nordfra skal til Aalborg Tekniske Skole f.eks., og de har mange forsømmelser, fordi ministerens tog simpelt hen ikke kører til tiden, og derfor kan man ikke nå den tilsluttede bus.
Det er da, synes jeg, et stort problem for de unge mennesker, der er nødt til at frekventere et uddannelsessted, som ligger over 100 km væk.
For det første står de tidligt op om morgenen, men de får minus i karakterbogen, fordi ministerens tog ikke kører til tiden.
Når nogen siger det til ministeren, slår han det hen: Det er ikke så slemt osv.
Derfor var mine bemærkninger sådan før.
Men jeg vil godt høre med hensyn til den familie, der bliver læsset af i Aalborg: Man ved udmærket fra DSB’s side, at når de kommer til Aalborg, er der ingen tog, der kører dem videre til Frederikshavn, og hvordan kommer de videre derfra og hjem til deres bopæl midt om natten?
Det er det interessante spørgsmål.
Det er jo derfor, DSB allerede nu har sagt: Vi vil lave en ændret, men realistisk køreplan, der præcis passer til det, vi kan levere med det kendskab, vi har til skinnernes tilstand.
Når de melder det ud meget, meget tidligt, i god tid før, så har busselskaberne netop mulighed for at tilpasse sig.
Det er jo det, der er en af ideerne i det.
Det er derfor, de ikke gør det overnight og siger: Den 1. oktober starter vi op.
Det kan man ikke, det skal tilpasses de store systemer.
Og det er det, der er hensigten med at udskyde det til den 1. januar, selv om vi alle sammen gerne havde set det før.
Men tingene hænger netop sammen, som hr. Bjarne Laustsen siger ganske fortræffeligt.
Og så håber vi, at den pågældende skoledreng får en bedre karakter næste år.
Jeg kan oplyse den nuværende transportminister om, at den tidligere trafikminister, som ministeren omtalte, hr. Jens Risgaard Knudsen var en mere principfast mand, han ville aldrig have tolereret de forsinkelser, som den nuværende minister gladelig lægger ryg til og fortæller, at han næsten er stolt af.
Det synes jeg ikke man skal være.
Jeg synes, man skal være ked af det, oprigtigt, og så skal man have ildhu og en interesse for at gå ind og ændre på det her, for det er jo ikke godt nok, som det foregår.
Jeg er helt enig i, at det, folk vil have, er en køreplan, som man kan regne med.
Den skal ikke være hverken vejledende eller vildledende, den skal være, så man kan stille sit ur efter den.
Folk skal fra ét sted til et andet, og det skal foregå på den bedste og tryggeste og sikkerhedsmæssigt mest forsvarlige måde, der findes.
Men f.eks. kan man skulle køre fra København til Frederikshavn, og så er der intet tog i Aalborg.
Hvordan skal informationen være til sådan en familie, der bliver læsset af et af de sidste tog i Aalborg?
Hvordan kommer de f.eks. til Skærum eller Gærum eller en anden by, der ligger oppe mellem Frederikshavn og Skagen, da der ikke er noget andet offentligt transportmiddel dertil?
Jeg vil gerne høre, om hr. Bjarne Laustsen kan påvise et eneste sted, hvor jeg skulle have udtalt, at jeg er glad for og stolt af forsinkelserne, for så er der altså noget, som er udtrykt meget, meget skævt i en pressemeddelelse et eller andet sted.
Jeg har i hvert fald aldrig sagt det.
Tværtimod er jeg meget ked af det på passagerernes vegne.
Når vi så taler om alternative køreplaner – som hr. Bjarne Laustsen jo i virkeligheden roser og siger er en god ting – siger alle, at det er sund fornuft, uanset hvem vi har talt med.
Vi har også set pendlerrepræsentanter i fjernsynet; jeg så sidst en fra Sorø, der sagde: Det er fuldstændig lige meget, om det kommer 10 minutter før eller senere, bare jeg ved, hvornår det kommer.
Det er det, det handler om for forbrugerne: at de kan regne med køreplanerne.
Deri ligger jo netop det, som både DSB og Arriva arbejder på: at nu skal køreplanerne holde.
Så må det hellere tage et kvarter mere fra København til Århus.
Og det er rigtigt.